
ORATIO. 


IHIL  oratoris  muneri  gra¬ 
tius,  nihil  auditorum  ex- 
pe&ationi  jucundius,  nihil 
faluti  publicae  utilius  ex¬ 
cogitari  potuit,  quam  ante- 
ceflorum  illuftrium,  de  ge¬ 
nere  humano  bene  meritorum,  laudes  celebrare, 
benefacia  in  luce  collocare,  nomina  femper  cha¬ 
ra,  femper  honorata  ab  interitu  vindicare.  Dupli- 

ci  afficimur  voluptate,  duplicem  percipimus  fruc¬ 
tum,  dum,  uno  eodemque  opere,  et  beneficia 
accepta  grato  recolimus  animo,  et  paria  aut,  fi 
poffumus,  majora  dare,  quafi  face  praelata  duci¬ 
mur,  vel  potius  admota  accendimur.  Hoc  eft 
quod  fapientia  in  primis  jubet :  Infpicere ,  tanquam 
in  fpeculum ,  in  vitas  omnium  j  atque  ex  aliis  ex¬ 
emplum  fumere .  Immortalis  igitur  Harveius, 
qui  mirum  in  modum  lapuit,  nulla  re  magis  fapu- 
iffe  videtur,  quam  in  fefto  hoc  folenni  inftituendo, 
memoriae  majorum  facro,  qui  rempublicam  hanc 
medicam  condiderunt,  coniervarunt,  ornarunt, 
auxerunt.  Dubitari  fane  poteft,  utrum  dulce 
an  utile  in  hoc  inftituto  magis  emineat:  dubitari 
vero  non  poteft,  quin  omne  tulerit  punclum  qui 
utile  dulci  ita  mifcuerit.  Quam  dulce  eft,  vir¬ 
tutes  ex  oculis  fublatas  denuo  in  confpectum  dari? 
Quam  utile,  illarum  confpedtu  ad  honeftam  aemu¬ 
lationem. 

lationem  omnes  incendi  ?  Optimo  atque  admira¬ 
bili  hoc  confilio  praeclare  voluit  vir  eximius,  non 
fibi,  fed  generi  fuo  natus,  non  uni  fuo  faeculo, 
fed  futuris  omnibus  profpiciens ;  ut  ars  medica, 
omnium  longe  praeftantiffima,  quippe  omnium 
longe  utiliflima,  fuis  ipfius  ftudiis  et  laboribus, 
fuis  ipfius  fcriptis  atque  inventis  quam  illuftris 
faCta,  altiores  tamen  gradus,  cum  in  medicorum 
honorem,  tum  in  hominum  falutem,  ufque  af- 
cenderet.  Voluit,  ut  medicina  Britannica,  quae 
hoc  ipfo  cognomine  prae  fe  fert  laudem ,  felicibus 
quibus  orta  eft  aufpiciis,  gloriofis  principiis  digna 
procederet,  virefque  perpetuo  acquireret  eundo. 
Voluit,  ut  fcientiam  nullis  circumfcriptam  termi¬ 
nis  exquireret  diligentia  nullo  fine  coercenda  :  ut 
cujus  beneficiis  nullus  ftatueretur  limes,  ejus 
praeconiis  nullus  poneretur  modus.  Voluit  be¬ 
nefactores  noftros  quotannis  commemorari,  non 

modo  quod  merendo  illi  eatenus  prodierunt ,  ve¬ 
rum  etiam  ut  aemulis  daretur  ultra  prodire:  non 
modo  ut  aetas  praeterita  fuas  haberet  laudes,  ve¬ 
rum  etiam  ut  fuccedens  ampliores  aflequeretur. 
Voluit,  ut  quoties  relucefcat  hic  dies,  toties  fu- 
um  folem ,  fua  ftdera  agnofceret  orbis  medicus  : 
toties  non  modo  falutaret  gratulabundus,  verum 
etiam  lumen  de  fuo  lumine  accenderet . 

Quem  autem  prius  fufpiciemus,  quem  prius 
admirabimur,  quam  ipfum  reipublicae  noftrae 
conditorem  Linacrum  ?  Quem  prius  celebrare 
fumemus ,  quam  illum,  cui  nos  noflraque  debe¬ 
mus?  Quem  prius  fequi  totis  enitemur  viribus,  fi 
paffibus  aequis  non  poflumus,  quam  chariflimum 
parentem,  optimum  patrem?  Ab  illius  laudibus 
jure  ordiendum  eft,  a  cujus  beneficiis  originem 
duximus.  Maxime  certatum  fuifle  videtur  inter 

artem  et  naturam,  utra  Linacrum  magis  orna¬ 
ret.  Dedit  natura  ingenii  indolem,  nihil  medio- 

A 

criter,  omnia  infigniter  meditantem :  dedit  ars 
dodlrinam ,  quae  vim  promoveret  infitam ,  rec- 
tofque  cultus ,  qui  peflora  roborarent.  Cum  na¬ 
tura  nullum  ingenio  ftatuerat  terminum;  noluit 
ars  ullum  poni  modum  ftudio.  Hinc  avidiffime 
Linacrus  fitiebat  literas,  avidiffime  fitiebat  Ici- 
entias;  fed  aliis  prae  omnibus  unam  illam,  quae 
alias  omnes  libi  comites  defiderat,  medicinae  fci- 
entiam:  nihil  prius  orandum  effie  putans,  nihil 
potius  enitendum,  quam  ut  fit  fibi,  ut  fit  omni¬ 
bus  fana  mens  in  corpore  fano.  Cum  vero  fitim 
hanc  urgeret,  potius  quam  expleret  Oxonia  fua  ; 
cum  fioecundioreSy  quam  ifta  academia  tunc  tem¬ 
poris  praebuit,  poftularentur  calices  qui  difiertum 
facerent ;  Italos  fontes,  denuo  nuper  reclufos, 
omnique  fcientiae  copia  fcatentes,  feftinatione 

non  minore  quam  cupiditate  petiit.  Terras  alio 
calentes fole  fapienter,  feliciter  mutavit ;  patriae¬ 
que  exful  fe  quoque  fugit.  Fugit  fe  rudem,  in¬ 
cultum,  illiteratum:  rediit  urbanus,  facundus, 
eruditus.  Oxoniae  reverfus  illas  fecum  advexit 
difciplinas,  quas  antea  eo  loci  fruftra  quaeli verat. 
Profefforis  cathedra  re£le  illi  delata  ell,  qui  me¬ 
dicinae  titulum  huic  adjicere  unus  potuit.  Vidit 
folum  utriufque  academiae  infrucluofum,  non 
quod  Herile  eflet,  fed  quod  incultum:  ille  litera- 
rarum  fementem  fecit,  cui  tam  opima  fuccrevit 
mellis,  ut  exteras  noltrae  cito  docerent,  ex  quibus 
ipfae  modo  didicerant.  Leciiones  medicas  Oxoniae 
et  Cantabrigiae,  optimis  ominibus,  pofuit :  apta 
collegii  medicorum  luturi  fundamenta:  certa 
tellimonia,  folam  fe  velle  ad  collegium  fuum  per 
illas  academias  haberi  viam.  Quantum  in  literis 
politioribus,  quantum  in  mathefi,  quantum  in  me¬ 
dicina 

dicina  inclaruit  Linacrus,  teftantur  fua  fcripta, 
teftes  ifti  integerrimi j  teftantur  luae  aetatis  fcrip- 
tores  j  teftatur  unus  inftar  omnium  Erafmus.  Ad 
aulam,  nominis  fui  fama,  regifque  omnium  pru- 
dentiflimi  juflii  vocatus,  utrafque  partes,  et  re¬ 
giae  domus  valetudinem  tutandi,  et  principis  ani¬ 
mum  erudiendi,  non  magis  libenter  fufcepit,  quam 
egregie  explevit.  Quin  optimae  fpei  juvenis,  ad 

S 

laudem  atque  decus,  in  maxima  imperia  natus, 
Arthurus  Walliae  princeps,  mala  ducens  avi 
uxorem,  vix  e  praeceptoris  tutela  emancipatus,  a 
medici  etiam  manu  acerba  morte  abreptus  eft:  hoc 
folum  Linacro  folatii  reli£fco,  quod  fiqua  dextra 
medica  vita  tam  amabilis,  tam  amata  defendi poJfety 
etiam  hac  defenfa  fuiffet.  Sed  quid  dixi?  Walliae 
principis  deliderium,  vel  inter  folennia  haec  gau¬ 
dia,  infandum  jubet  dolorem  renovare!  Nos  Wal¬ 
liae  principem,  heu  qualem !  heu  quantum!  moe-. 


rentes 

rentes  defideramus !  Nos  Britonum,  meliorifque 
aevi  fpem  tantam,  amorem  ac  delicias  humani  ge¬ 
neris,  praemature  ademptum  dolemus !  Nunquam 
non  dolebimus,  quod  hic  fubito  occiderit,  quem, 
optimo  patre  fero  tamen  occidente,  regem,  pa¬ 
trem  patriae ,  magnum  Magnae  Britanniae,  en 
quam  graviter  aegrotantis,  medicum,  reftitutorem, 
iperavimus  felici  aulpicio  oriturum!  Nunquam 
non  dolebimus,  quod  hic  ante  diem  clauferit  fu- 
premum,  qui  fingulum  diem  perdi  putavit ,  quo 
nihil  cuiquam  praejlitijffet :  qui  autem  ne  unum 
quidem  ita  unquam  perdidit !  Nunquam  non  do- 
lebit  ipfa  medicina,  quod  tam  charo  capiti  impar 
eflet  fervando :  cujus  dejiderio  quis  pudor  Jit  aut 
modus!  Henricus  octavus  in  regna  fuccedens, 
munificentiflimus  ille  literarum  patronus,  nil  mi¬ 
rum,  fi  patris  ad  exemplum,  fi  filii  afFe£tu  Lina- 
CRO  ufus  eft  :  nil  mirum,  fi  Linacrus,  fummus 

ille 

ille  fapientiae  magifter,  praeclare  /civit  fua  vice 
regibus  uti.  Non  ut  libi  fuifque  honores  ambi¬ 
ret  ;  non  ut  privatas  congereret  opes ;  non  ut 
confanguineos  et  neceflarios  locupletaret :  fed  ut 
literis  atque  artibus,  non  minus  utilibus,  quam 
honeftis,  patriam  fuam,  totumque  orbem  ditaret. 
In  votis  erat ,  artem  praecipue  medicam,  omnium 
primam  pariter  ac  difficillimam,  quam  dum  tam 
longo  ftuduit  contingere  cur  fu  ^  multa  tulit  fecitque , 
/udavit  et  alfit ,  regio  demum  aufpicio  foveri,  at¬ 
que  aptis  laribus  donari.  Praeclarum  hoc  fane 
confilium!  Annuente  libenter  rege,  fanciente  fa- 
pienter  fenatu,  en  collegium  regale  medico¬ 
rum  LONDINENSIUM  !  En  tertiam  ACADEMIAM, 
uni  quidem,  fed  illi  optimae,  caeterifque  omnibus 
amiciffimae,  fcientiae  Iaeram !  Quin  Linacrus 
nil  aSlum  reputans ,  /i quid  agendum  fuperejfet,  fo- 
dalitio  huic  medico  aedes  etiam  fuas  commodavit 

vivus,  teftamento  legavit  moriturus :  vitamque  vel 
ipfam  gravi  praefidis  muneri  obeundo,  quod  fepties 
recufante  licet  fenecta  fufcepit,  communibus  re¬ 
bus  ad  extrema  invigilans,  totam  impendit.  Sic 
regis  faluti  limul  ac  dignitati  optime  confuluit; 
ut  cum  vitam  ultra  protrahere  non  poflet  medi¬ 
cina,  aeternam  fervaret  regale  hoc  collegium,  fuo 

/ 

nomine,  fuis  aufpiciis  fundatum :  ut  cum  fubdi- 
tis  diutius  dominari  negaret  natura,  darent  bene¬ 
facta  in  illorum  memoria  perpetuo  regnare,  at¬ 
que  elogiis  doctorum  et  bonorum,  quod  magis 
exoptandum  eft,  quam  fceptris,  potiri.  Sic, 
uno  con filio,  et  fuo  nomini,  et  regio  honori, 
et  humano  generi  fimul  profpexit.  Sic,  uno 
opere,  libi  monumentum  aere  perennius ,  princi¬ 
pi  gloriofiffimum  immortalitatis  trophaeum,  po¬ 
pulo  fanCtiffimum  falutis  templum  fimul  erexit. 

Proximos  illi  honores  occupavit  fui  amantiffi- 
mus  Caius.  Profpere  quidem  rebus  noftris,  et 
fingulari  fortuna  eveniffe  videtur,  ut  Linacro 
proximus,  nec  longo  intervallo  proximus ,  feque- 
retur  Caius.  Ifto  certe  defenfore ,  talique  au¬ 
xilio  tempus  egebat.  Nili  enim  ille  adfuiffet, 
tanquam  a  machina  Deus ,  tenella  haec  locietas, 
in  ipfis  fere  incunabulis,  et,  quod  omnium  du- 
riffimum  eft,  ab  ifta  manu,  qua  defendi  debuit, 
opprefla  concidiflet.  Auji  funt ,  qui  non  didice¬ 
runt ,  abrotanum  aegris  dare :  aufoque  huic,  tam 
temerario,  tam  faluti  hominum  infefto,  favere 
vili  funt  ipfarum  legum,  quae  collegio  vitam  at¬ 
que  fpiritum  dederant,  quidam  magni  nominis 
interpretes;  ipii  certe  elleboro  omni  que  Anticyra 
digni.  In  arenam  vero  defcendens  Caius,  vin¬ 
dex  atque  propugnator  acerrimus,  ea  facundiae 
vi,  ea  argumenti  acie  caufam  dixit,  ut  judices 

ipfos  judicio  vicerit,  fuoqueftbi  gladio  jugulaverit. 
Confervator  idcirco  nofter  merito  habetur  Caius: 
qui  fi  laudem  iftam  non  vidiffet  a  Linacro  oc¬ 
cupatam,  certe  equidem  fuiflet  conditor.  Cum 
autem  Londini  jam  non  erat  locus,  Cantabri- 
giae  literatorum  ftabilivit  focietatem,  fuo  nomine 
celeberrimam  j  quae  noftro  huic  collegio  locios 
dedit ,  dabit  que  in  omne  aevum  ^  Caio  dignos,  dig¬ 
nos  Linacro:  quae  dedit  illum  unum,  quem 
utrumque  collegium  nunquam  non  ja£tabit,  Har- 
veium.  Noftrum  fuo  praefidio  fic  tutatum,  ve- 
lut  alter  parens,  auxit  ornavitque  Caius.  Ne- 
quid  honoris  deeflet ;  dignos  praefidis  officio  ritus, 
infignia  digna  comparavit.  Ne  confiliis  defide- 
rarentur  certi  denique  fines  optimas  leges,  fapi- 
entiffima  ftatuta  excogitavit.  Ne  majorum  vir¬ 
tutes  memoria  exciderent ;  ne  minoribus  monita 
atque  exempla  deficerent  ;  voluit  a£ta  noftra  in 

tabulas 

tabulas  referri,  annaliumque  monumentis  infcri- 
bi.  Hinc  iplius  operae  commentarios  debemus, 
quatuor  fere  luftra  complectentes,  ubi  res  nofc 
trae  tam  eleganter  funt  defcriptae,  quam  praecla¬ 
re  fuerant  geltae.  Dum  Linacrum  fuum  jac¬ 
tat  Oxonia,  ut  junCta  manu,  parique  paffu,  in 
literis  excolendis  procederet,  Caium  illi  parem 
oftentat  Cantabrigiaj  alma  mater  alia  atque  ea- 
dem ,  cum  lit  utriufque,  qualem  decet  ejfe  foro¬ 
rum,  facies,  fi  non  una,  nec  tamen  diverfa.  Cai¬ 
um  fpecfatis  Linacro  adeo  parem  ingenii  acu¬ 
mine,  adeo  parem  doctrinae  copia,  adeo  parem 
vitae  integritate,  adeo  parem  animi  benevolentia, 
et  lingulari  in  fuos  affeCtu,  adeo  demum  in  om¬ 
nibus  fimilem,  ut  vix  fecundum  diceretis.  Cum 

natura  videtur  conveniffe  fortuna  Linacro  Cai- 

um  adaequare.  Quicquid  de  uno  dicitur,  mu¬ 
tato  nomine  de  altero  narratur.  Ambo  Italas 

adierunt 

adierunt  academias  :  ambo  reverfi  fuas  ditarunt : 
ambo  mathefios,  artis  vero  falfum  diflinguere  do¬ 
centis,  clavis  fcientiae  naturalis  penetralia  referan- 
tis,  menfurae  divinae  terrafque ,  traBufque  maris , 
coelumque  profundum  dimetientis,  continentis,  con- 
ftituentis,  amore  capti,  dulcedine  tra&i:  ambo 
ftudiis  humanitatis  dediti :  ambo  Romanas  Grae- 
cafque  literas  excuderunt:  ambo  medicinam  ve¬ 
terem  non  modo,  ut  medicos  oportet,  noBurna 
verfarunt  manu ,  verfarunt  diurna ,  fed  etiam  La¬ 
tine  elegantius  loqui  fecerunt,  quam  Graece  an¬ 
tea  loquebatur :  ambo  fcripta  porro  fua  in  lucem 
ediderunt,  quae  argutum  judicis  non  formidant 
acumen.  Uterque  medicinae  laudibus  atque  ho¬ 
noribus  cumulatiffimus  :  uterque  commiffam  fibi 
habuit  regiae  valetudinis  curam  $  uterque  prae- 
fidis  noftri  officium,  an  honoris  nelcio  an  curae 
plenius,  fibi  fepties  delegatum.  Utrumque  fuum 

incredibili  modo  confentit  ajlrum.  Coelo  micant 
medico  propitii,  gemini  fratres ,  lucida  fidera . 

Fundamentis  reipublicae  noftrae  tam  felici¬ 
ter  pofitis,  tam  fapienter  munitis,  nihil  ultra  de- 
liderabatur,  nili  honefto  certamine,  laudanda 
contentione,  medicinae  ftudia,  medicinae  bene¬ 
ficia,  pomoeria  noftra  ampliare.  Succeffit  in  hoc 
rerum  ftatu  aufpicatiffime  Caldwallus,  opti¬ 
marum  optimae  reginae  Elizabethae  medicus» 
Ille  palaeftram  ftatim  inftituit,  ubi  generofi  pu¬ 
giles  vires  fuas  ita  exercerent,  ut  laurea  Apolli¬ 
nea  eflent  donandi.  Ledtiones  chirurgicas  pru- 
dentiffimo  hoc  confilio  fundavit,  ftipendio  fatis 
amplo  dotavit.  Nec  diminutionem  vel  minimam 
fentit  hoc  beneficium,  quin  maximam  potius  cum 
honoris  tum  affedhis  acceffionem,  quod  amiciffi- 
mi  Baronis  Lumleii  fociam  agnofcat  manum. 

Nec  mirum,  fi  tam  benignus  fentiretur  Cald- 
walli  radius,  cujus  ortum  tam  infolitus,  tam 
lingularis  illuftravcrat  fplendor.  Egregium  enim 
hunc  virum,  non  modo  omni  laude,  verum  etiam 
omni  lege  majorem,  uno  eodemque  die,  et  fub 
examen  vocatum,  et  in  numerum  candidatorum 
adfcitum,  et  focietati  adfcriptum,  et  cenforia  po- 
teftate  donatum,  atque  uno  fere  eodemque  men- 
fe,  in  eledtorum  ordinem  cooptatum,  id  quod  fi- 
bi  uni  contigit,  praeterea  nemini,  vidit,  etvidifle 
gloriatur  haecce  academia.  Quam  abunde  fpem 
tantam  de  meritis  fuis  conceptam  implevit,  quam 
praeclare  veloci {fimo  hoc  honorum  decurfu  vi¬ 
detur  dignus,  Olympiorum  noftrorum  conditor 
primus !  Huic  fimilis  et  fecundus  fuccedens  Gul- 
stonus,  lectiones  pathologicas  ftabilivit.  Ter¬ 
tius  his  acceffit  Croonius,  qui,  mufculares  ad¬ 
jiciens,  cultrum  anatomicum,  atque  ingenium 

medicum 

medicum  ulterius  exacuit.  Quin  Caldwalli 
beneficentiam  ut  exaequaret  felicitas,  nihil  fa¬ 
mae  fuae  fplendidius,  nihil  fortunae  laetius  con- 
tigifle  potuit,  quam  quod  iftam  poneret  cathe¬ 
dram,  unde,  tanquam  ex  tripode ,  magnum  illud 
naturae  arcanum,  ab  omni  aetate  ad  fuam  recon¬ 
ditum,  reliquis  omnibus  negatum,  fibi  foli  credi¬ 
tum,  sanguinis  circuitum  enuntiavit  immor¬ 
talis  Harveius. 

Magno  nomini  adfurgimus  omnes!  Harveio 
oriente,  Ferrea  jam  primum  medicinae  definit 
aetas  :  Ac  toto  furgit  medico  gens  aurea 
mundo!  suus  jam  regnat  Apollo!  Nobiliffi- 
mum  illud,  fanguinis  circuitus,  inventum,  gloriam 
Harveio  dedit  vere  immortalem ;  omni  elogio, 
omni  monumento  longe  majorem.  Delentur  fculp- 
turaej  abolentur  imagines ;  diruuntur  marmora  $ 

D  exeduntur 

exeduntur  aera :  fed  quamdiu  fluxus  fluvii  vitalis, 
refluxufque,  fuum  in  fefe  volventem  circulum  fer- 

i 

vabunt,  tamdiu  Harveii  honos ,  nomenque  fuum , 
laudefque  manebunt .  Admirabile  hoc  inventum 
dedit  nobis  filum,  Ariadnae  ad  inftar,  quo  per 
aditus  difficillimos,  per  caeca  et  flexuofa  itinera,  ad 
morborum  monftra,in  corporis  labyrintho  fe  occul¬ 
tantia,  carnefque  humanas  depafcentia,  detegen¬ 
da  atque  extinguenda  ducimur.  Quam  praegnans 

» 

autem  eft  inventorum  hoc  unum  inventum!  Quam 
plena  veritatum  haec  una  veritas!  Materiae  fi- 
milis,  in  partes  innumeras  diftribuenda,  nec  tamen 
unquam  exhaurienda !  Quot  enim  infignes  viri,  da¬ 
ta  hac  porta ,  varias  oeconomiae  vitalis  vias,  varia 
inftrumenta,  alius  alium  indagarunt,  atque  ex  te¬ 
nebris  eruerunt !  Whartonus  glandulas;  Glis- 
sonus  hepar,  ventriculum,  inteftina ;  Willisi- 
us  cerebrum,  genus  nervofum ;  Lowerus  cor; 

CrOONIUS' 

Croonius  mufculos,  maxima  cum  laude  excuf- 
ferunt.  Harveii  genius,  tanquam  fol  medicinae, 
in  fyftematis  centro  conftitui  videtur :  circa 
quem,  quot  praeclara  volvuntur  lumina,  radiis  ab 
illo  derivatis  refplendentia !  Tu  quantum  efful¬ 
ges  Harveie  fidus,  cum  tot  tantofque  habeas  fa- 
tellites!  At  non  fatis  fuit  Harveio, artem  famam¬ 
que  ftudiis  atque  inventis  amplificafle,  nili  res 
etiam  noftras  opibus  augeret :  nifi  amore  plus 
quam  paterno  nos  filios  complecteretur.  Ne  de- 
elfent  literatorum  domicilio  literae;  bibliothecam 
condidit,  librorum  non  curta  fupelkcfile  inftruxit, 
curatorem  amplo  cum  ftipendio  alfignavit.  Ne 
deelfet  fociis  ipfa  focietas,  liberali  colloquio,  ju- 
cundoque  convictu  liiftentanda ;  non  modo  coe- 
naculum  conftruxit,  verum  etiam  menlam  ap- 
pofuit :  praeter  illam  cenforum  menftruam,  hanc 
annuam,  hanc  folennem.  Tu  autem,  beati ffi- 

D  a  me 

me  fenex,  quantum  ingenio,  tantum  amore  om¬ 
nes  vicifti !  T e  exemplum  dedifti  tam  lingulare, 
tam  inauditum,  ut  cum  admiratione  obftupefci- 
mus,  et  vix  fidem  adhibemus!  Non  fatis  habuifti 
nos  filios  tuos  haeredes  defignare :  quin  cum  tar¬ 
dior  tibi  acceffurus  videretur  fupremus  dies,  quam 
pati  poffet  tam  benevolus  animus  5  ne  per  hunc, 
quali  beneficentiae  tuae  invidentem,  ulterior  nec¬ 
teretur  mora  j  in  pleno  tuorum  confeffu,  patri¬ 
monio  tuo  te  exuens,  id  omne  in  praefidis  manus 
tradidiftij  fruftraque  reclamante  notiflimo  illo 
juris  effato,  Nemo  efl  haeres  viventis ,  fecifti,  ut 
ad  nos  te  vivo  obveniret  haereditas.  O  benefi¬ 
centiam  admirandam !  Hanc,  uni  tuo  nomini  de¬ 
bitam,  hanc,  uno  tuo  nomine  dignam,  jure  dica¬ 
mus  Harveianam  ! 

Si  lilerem  ego,  loquerentur  hi  parietes,  loque¬ 


rentur 

rentur  hae  aedes, atque  Hameium  laudarent.  Cum 
tam  rara  temporum  contigerit  infelicitas,  quae  nec 
magiftrum,  nec  libertatem  pati  potuerit;  delirante 
primum  rege ,  delirante  dein  populo,  quorum  uter¬ 
que  capite  tandem  pleciitur ;  fub  improborum  haf- 
ta  ponitur  collegium.  Politum  Hameius,  non  li¬ 
bi,  led  nobis,  grandi  pecunia  redemit.  Cum  infor¬ 
tunio,  ut  fit,  infortunium  infequente,  tam  immane, 
tam  vorax  eruperit  incendium,  quod  nobiliffimum 
hoc  univerfi  orbis  emporium  in  cineres  fere  to¬ 
tum  ita  redegerit,  ut  miremur  quantillum  fluxerit 
temporis  fpatium  inter  civitatem  maximam  et  nui- 

\  s 

lam;  dum  facris  ipfis  non  pepercit  aedibus,  nof- 
tros  etiam  proftravit  lares.  Proftratos  Hamei¬ 
us,  liberali  manu,  aulpicatilfimoque  exemplo, 
reftitui  curavit ;  fecitque,  ut  a  flammis  ac  ruinis 
pulchriores  multo  enitefcerent ,  novoque  feipfbs 
fplendore  antecellerent.  Deerant  etiamnum  coe- 

naculo‘ 

naculo  ornamenta  :  id  ut  exquifita  manu  elegan- 
tiffime  ornaretur,  fumptibus  fuis  cavit  Hamei- 
us.  Deerant  nofocomiis  peritiores  medici :  ut 
nunquam  defuerint  ex  ordine  fociorum  peritiffi- 
mi,  honefta  praemia  affignavit  Hameius.  De¬ 
erat  praefidis  officio  honorarium  :  perpetuum  fta- 
bilivit  Hameius.  Oratoris  parcum  nimis  vide¬ 
batur  :  duplicavit  igitur  Hameius.  Deerant 
collegio  fuftentando  praedia  :  lauta  et  frudtuofa 
legavit  Hameius.  Qui  tam  in  copia,  quam 
varietate  benefaciendi  adeo  excelluit,  merito  ap¬ 
pellandus  eft,  infignis  ille  benefactor  Hameius. 

Maximi  honoris  pariter  ac  beneficii  quafi  im- 
memor  exprobrarer ,  fi  nobiliffimus  Marchio  Dor- 
cestrensis  filentio  praetermitteretur.  Vir  na¬ 
talium  amplitudine  illuftris  :  doCtrinae  et  virtu¬ 
tis  fplendore  illuftrior.  Ab  alma  matre  Canta- 

brigienfi 

brigienfi  inftitutus,  literis  fe  totum  dedidit.  Cum 
vero  valetudinem,  inexplebili  fcientiarum  cupi¬ 
ditate,  nimiaque  ftudiorum  intentione  graviter 
labefactatam,  integram  reftituerit  optimum  Har- 
veii  ipfius  confilium;  tam  medicinam  quam 
medicos  adeo  amavit  et  coluit,  ut  vel  focietatem 
noftram  petere  dignaretur  :  quam  ut  fumma  ejus 
doCtrina  vendicare  potuit,  ita  prima  dignitas  afi- 
pernari  noluit.  Nec  mirum,  cum  feipfum  dedit, 

N 

fi  bibliothecam  fuam  praeftantiffimam  nobis  de¬ 
derit.  Donum  lane  regibus  ipfis  invidendum  : 
fi  pretium  refpiciamus,  nonnullis  aureorum  mil¬ 
libus  aeftimatum  j  fi  donantis  animum,  prorfus  in- 
aeftimabile.  Ita  merendo  fui  memores  omnes 
omnium  aetatum  medicos  fecit  hic  medicorum 
nobililfimus,  idem  ac  nobilium  eruditiffimus.. 
Quinetiam  album  noftrum  Marchionis  nomi¬ 
ne  fic  infignitum,  hoc  tanto  exemplo,  vel  altif- 

fimum. 

fimum  nobilitatis  gradum  afcendit.  Hujufce 
enim  veftigiis  infiftentes,  focietatem  noftram 
fumma  titulorum  dignitate  illuftrarunt  Ducum 
par  nobile ,  ille  Richmondensis,  hic  Monta- 
cutensis.  Uterque  tam  egregia  benevolentia, 
tam  infigni  humanitate  praeditus ;  uterque  tam 
cupidus  prodelfe,  vitaeque  malis,  quantum  in 
le  erat,  mederi  $  ut  fi  non  ordini,  faltem  animo 
fuo,  locus  inter  medicos  daretur  digniflimus. 
Ambo  ita  morum,  atque  virtutum  fimilitudine 
conjun&i  5  ita,  quali  geminum  fratrum  nobili¬ 
um  fidus,  in  coelo  refplendent  noftro  5  ut  fimul 
femper  debeant  fufpici,  fimul  femper  debeant 
laudari.  Ambo  ita  amicitia,  vitaque  ipfa  uniti ; 
ut  cum  hunc,  quali  communis  animae  partem, 
rapuerit  maturior  vis ,  ille  quid  moraretur  altera , 
nec  charus  aeque ,  nec  fuperjles  integer  ?  Idem 
ille  annus  procerum  ordini  tam  inimicus,  tam 

funeftus, 

funeftus,  utramque  duxit  ruinam.  Quantum 
orbis  debeat  univerfus  tam  fplendidis  benevolen¬ 
tiae  et  beneficentiae  exemplis,  pro  dignitate  di¬ 
cere  verba  deficiunt.  Quantum  nos  tantis  debea¬ 
mus  patronis,  quorum  titulis,  pariter  ac  virtuti¬ 
bus,  tabulae  noftrae  tamdiu  fuperbierunt,  jam  or¬ 
batae  fatis  loquuntur.  Quantum  ipfe  debeam, 
tacere  malim,  ne  mea  nimium  forte  gloriari  vi¬ 
dear. 

Cum  novae  atque  certioris  medicinae  gloriofa 
fundamenta  jacuerat  Harveius,  eampraxifua, 
fcriptifque,  mirum  quantum  erexit  Sydenha- 
mus.  Ille  tam  fidas,  tam  accuratas  morborum 
hiftorias  contexuit;  fuafque  lingulas  curationes, 
tam  plane,  tam  perfpicue  expofuit ;  ut  vel  ae¬ 
gris  ipfis  adfidere,  et  quae  defcribuntur  a£ta,  non 
tam  legere,  quam  agere  nofmetipfi,  videamur. 

E  Hippocrates 

Hippocrates  hic  Britannicus  hypothefes  medicas, 
bellulas  iftas  conjecturarum  nubes,  quas  pro  ve¬ 
ritatis  Junone,  captare  atque  ample&i  folent, 
qui  medendi  fdentiam  rapere  potius,  quam  fe£ta- 
ri  cupiunt,  lumine  fuo  difpulit  penitus,  ac  difli- 
pavit.  Opinionum  commenta ,  quae  delet  dies ,  ille 
maturius  delevit :  Naturae  judicia ,  quae  dies  idem 
confirmat ,  ille  praevertendo  confirmavit:  pro¬ 
pter  acumen  et  diligentiam  in  obfervando,  pro¬ 
pter  lucem  ac  facilitatem  in  explicando,  propter 
fidem  atque  integritatem  in  communicando,  nun¬ 
quam  oblivifcendus,  nunquam  non  laudandus 
Sydenhamus. 

Hujus  in  praxi  exemplum  fequutus  eft,  famam 

%  1  -  ? 

vero  fuperavit,  qui  ad  fummum  medicinae  apicem, 

non  tam  adfurrexiffe,  quam  evolafie  videtur 

•» 

Radclivius.  Ingenium  illi  erat  tam  parabile , 

tam 

tam  facile  judicium  j  ut  crederent  eum  omnes, 
non  f  eri  medicum,  fed  nafci.  T antam  fui  opi¬ 
nionem  in  omnibus  excitavit ;  ut  nemo  effet  qui 
non  illum,  tanquam  divum  falutis,  pene  adora¬ 
ret.  Miniftrum  quidem,  quod  medici  eft,  na¬ 
turae  le  praebuit :  fed  ea  arte  praebuit ;  ut  non 
tam  dominam  fequi,  quam  ducere  videretur. 
Novit,  quod  maxime  ad  artem  pertinet ,  et  nef ci¬ 
re  malum  efl ,  ubi  parum,  ubi  nihil,  ubi  omnia 
medicum  agere  oporteat :  ubi  confiftere  et  victo¬ 
riam  expedtare,  ubi  feftinare  et  praeripere,  pru¬ 
dentius  fit  in  medicina  imperatoris  confilium. 
Nonnunquam  Caelaris  celeritate  ufus,  ad  mor¬ 
bum  venit  i  vidit,  vicit :  faepius  Fabii  patientiam 
imitatus,  cundlando  falutis  rem  reflituit.  Parvu¬ 
la,  fed  expertiffima,  medicamentorum  manu,  to¬ 
tus  militabat,  totus  nitebatur :  tanto  caeteris  in 
medendo  felicior,  quanto  in  remediis  fimplicior. 

E  2  Magnus 

Magnus  in  vita  fplendor,  major  in  verbis  vis  at¬ 
que  auctoritas,  maxima  in  ore  vultuque  dignitas, 
ne  dicam  majeftas,  hunc  medicorum  facile  prin¬ 
cipem  oftentarunt.  Cum  vero  non  eloquentia , 
fed  remediis  curentur  morbi ;  cum  ipfa  medicina 
fpeEletur  agendo,  literas,  quas  ideo  ja£tare  dedig¬ 
nabatur,  nelcivifle,  contempfiffe  fertur.  Quanti 
re  autem  vera  literas  aeftimavit;  teftor  inftituti- 
onem  fuam  Oxoniae  celeberrimam,  arti  noftrae 
omni  fcientia,  domi  forifque,  excolendae  dicatam  : 
teftor  bibliothecam  Radclivianam,  omnium  lon¬ 
ge  fplendidiflimam,  ea  qua  par  erat  celebritate, 
literis  nuperrime  confecratam. 

Successit,  qui  meritis  modo  laudatis  non  fo- 
lum  eminuit,  fed  etiam  cumulo  id  unum  quod 
defuit  ampliffime  adjecit,  humaniffimus  Frein- 
dus.  Hic  non  medicinam  magis,  quam  medicos, 

amavit  et  coluit :  nec  fuperbiens,  nec  vel  con¬ 
tentus,  quod  ipfe  adeo  e  flet  inlignis,  nili  et  ali¬ 
os,  quantum  fieri  potuit,  fui  fimiles  efficeret. 
Quantumcunque  fcivitj  et  quantum  fc ivit !  nihil 
fe  fcire  credidit,  nifi  faceret  id  alii  itidem  ut 
fcirent :  illud  utique  animo  perfuafiffimum  ha¬ 
bens,  omnem  fcientiam  communem  efle  the- 
faurum,  non  in  arca  privata  feponendum,  fed 
in  publicum  aerarium  fedulo  conferendum.  Ar¬ 
cana  aut  in  fcientia,  aut  praxi  venditare,  dede¬ 
cus  putavit,  medico  liberali  ac  ingenuo  maxime 
indignum  :  quippe  qui  vel  habet  et  celat  invidus, 
vel  falfo  ja£lat  fubdolus,  utroque  nomine  con¬ 
temptui  habendus.  Non  ille  fuo  urebat  fulgore , 
non  praegravabat  artes  infra  fe  poftas ,  fed 
fua,  quafi  communi,  luce  illuftrabat,  anima¬ 
bat  :  vivus  idem,  quam  extinBus ,  magis  ama¬ 
bilis  y  nunquam  non  amandus,  nunquam  non 


amatus. 

amatus.  Nihil  magis  cordi  fuit,  nihil  arden- 
tioribus  optavit  votis,  quam  commodo  et  honori 
hujufce  focietatis  infervire  5  quam  fplendorem  at¬ 
que  auctoritatem,  undique  qua  potuit,adaugere :  id 
quod  amplitudine  fua  quam  maxime  effecit,  at¬ 
que  efficiet  femper  fui  memoria.  Nulla  de  il¬ 
lius  eruditione  moveri  poffit  quaeftio,  cum  ad 
hominum  notitiam  atque  exiflimationem,  ipfe 
fcribendo  viam  aperuit :  ut  quam  bene  artis 
fuae  fundamenta  jacuerat,  non  ex  vulgi  opi¬ 
nione,  fed  doCtorum  judicio  conflaret.  Fruf- 
tra  autem  fumus,  fiquid  adjici  poffe  credimus 
illius  famae,  ac  laudibus,  quas  fua  ipfius  fcrip- 
ta  abundiffime  cumulant,  tutiffime  cuflodiunt, 
praeclariffime  praedicant. 

Nunquam  oblivifcendus  eft  Haleus,  ip¬ 
fe  noflri  nunquam  oblitus.  Quantum  doctri¬ 


nae, 

nae,  quantum  amori  fuo  debemus !  Ut  doc¬ 
ti  effemus  dum  in  vivis  erat,  fuo  exemplo,  iuis 
confiliis  cavit :  ut  poft  mortem  fcientia  nos 
inftrueret,  ad  libros  coemendos  grandem  pecu¬ 
niam  legavit. 

Pellettus  optimo  jure  laudandus  eftj  qui 
omni  doctrinae  laurea,  omni  virtutis  et  digni¬ 
tatis  praefidio,  cathedram  noftram  implevit,  or¬ 
navit.  Si  sanguinis  circuitum  ore  Delphi¬ 
co  edidit  Harveius  3  carmine  Poeonio  cele¬ 
bravit,  facravit  Pellettus  :  Phoebo  patre  fili¬ 
us  uterque  dignus. 

Laudandus  Plumtreus,  honoris  noftri  cul¬ 
tor  affiduus,  cujus  ipfe  pars  magna  fuit:  me¬ 
dicinae  fimplicis,  quippe  verae,  amicus  5  phar- 
macopoeiae  fimplicioris  curator,  au£tor. 

Laudandus. 

Laudandus  omni  nomine  Jurinusj  inti¬ 
ma  mathefios,  medicinae,  literarum  artiumque 
univerfarum  notitia  infignis.  Hanc  vero  Angu¬ 
larem  laudem  libi  propriam  fecit:  quod  fuis 
calculis,  fuis  rationibus  innixa,  ufque  eo  pro- 
cefferit  variolarum,  quae  non  ita  pridem  infti- 
tuta  eft,  inftio  dicta  j  ut  Ipes  fit,  morbum  hunc 
foediffimum ,  et  vultui  et  vitae ,  heu !  ni¬ 
mis  infeftum,  brevi  a  chartulis  hebdomadali¬ 
bus  efle  exfulaturum,  lethali  figno  non  amplius 
notandum.  Quem  autem  honoribus  fummis, 
diutinifque  dignum,  fua  fama,  fua  fcripta  de- 
monftrant,  hunc  tantum  cathedrae  noftrae  of¬ 
fendunt  fata ,  nec  ultra  ejfe  finunt. 

Vivorum  laudes  aggredi  non  audeo  $  quan- 
quam  nullus  pateat,  aut  jucundior,  aut  uberi¬ 
or  dicendi  campus:  quoniam,  ne  aflentatio  in¬ 
genuis 

genuis  imputetur  j  ne  virtus  ipfa  non  ad  imum 
fervetur  $  jubet  inftituti  lex  atque  ratio,  ut  poft- 
humae  folum  dentur :  ut  nihil  fas  fit  laudare, 

ni  fi  quod  Libitina  facraverit. 

Tot  tantifque  illuftrata  patronis,  quorum 
praeconiis  immorari,  fi  quantum  cupe/em  pof- 
fem  quoque ,  non  linerent  temporis  anguftiae, 
Linacro  duce ,  et  aufpice  Linacro,  gloriam 
aeternam  confequuta  eft  refpublica  noftra.  Illi 
tamen  nonnunquam  id  contigit,  quod  regium  efle 
dicitur.  Bene  agere ,  et  male  audire.  Delicati  ni¬ 
mirum  homines,  qui  voluptate,  non  ufu,  omnia  me¬ 
tiri  lblent,quicquid  gulae  minus  placuerit, tanquam 
corpori  inimicum  damnant :  nec  fanari  minus  mo- 
leftum,  quam  aegrotare  miferum  putant ;  dum  tam 
remedii, quam  morbi  taedium  pariter  afflixerit.  Qua- 
fi  medicina  ipfa  fit  morbus!  Hinc  empiricorum 

F  dolis 

dolis  ac  fallaciis  facilis  praebetur  anfa  :  qui  cum 
certiffimam  promittant  falutem,  eamque  unico  om- 
nipotente,  quod  venditant,  arcano  redimendam, 
tantam  fidem,  vel  potius  dementiam  apud  hu- 
jufce  gregis  aegros  inveniunt;  ut  hi,  fcientiae 
licet  cathedram  contemnere  audeant,  ignoran¬ 
tiae  tamen,  crepidam  demifle  ofculentur ;  et  capita 
fua  non  dubitent  credere ,  quibus  calceandos  nemo 
prudens  committeret  pedes.  Verum  enimvero,  Ipfa 
f  cupiat falus,fervare  prorfus  non  potejl  hanc fami¬ 
liam.  Mortis  mille  modos  invenit  luxuria ;  mille 
falutis  fola  dabit  medicina.  Miffis  igitur,  et  in 
malam  rem  abire  juffis,  qui  fungi  una  noife  naf- 
cuntur  medici ;  qui  fungi  quoque  pereunt,  nullam 
poft  fe  memoriam  relinquentes,  nifi  effraenatae  au¬ 
daciae,  craflaeque  ignorantiae ;  quae  j 'eges  empiri¬ 
cos  tulit ,  atque  omnibus  annis  feret:  nihil  nobis 
reftat,nifi  infignia  anteceflbrum  noftrorum  exempla 

fequi ;  et  medicinam  veram,  fcientiae  ftudiofiffi- 
mam,  utilitatis  amantiflimam,  fraude  et  fuco  alie- 
niffimam,  fidiffimam  naturae  miniftram,  falutis 
cuflodem  rigidumque  fatellitemy  omni  ftudio,  ufu, 
ac  labore  excolere,  omni  virtutis  et  doctrinae  fruc¬ 
tu  ornare,  omni  dignitatis,  concordiae,  et  benevo¬ 
lentiae  praefidio  munire,  atque  ab  omni  prorfus  op¬ 
probrio  vindicare.  Longiorem  fane  orationem  majo¬ 
rum  memoria  poJlulatfeeR. ra  certe  virtus  breviorem. 

